Naționala feminină de volei a României și-a aflat adversarele din grupa preliminară a Campionatului European 2026.
După cum au anunțat cei de la Federația Română de Volei, România face parte din Grupa G și va juca împotriva Croației și a statului Kosovo. În preliminarii sunt 7 grupe, câștigătoarele lor, dar și cele mai valoroase cinci ocupante ale locurilor doi, urmând să se califice la turneul final al Campionatul European de peste doi ani. Acesta va fi organizat de patru țări: Turcia, Cehia, Suedia și Azerbaidjan. Competiția va avea loc în perioada 15 august – 15 septembrie 2026.
În ceea ce privește programul echipei noastre, aceasta va disputa două meciuri în luna august a acestui an, iar celelalte două în luna august a anului viitor. Concret, la 24 sau 25 august vom juca în Croația, trei zile mai târziu primind vizita jucătoarelor din Kosovo, anunță doarvolei.ro.
Apoi, la 2 sau 3 august 2025, vom juca în Kosovo, după care, trei zile mai târziu, vom întâlni Croația acasă, într-o adevărată finală pentru calificare.